1Iyanaé pasenna Allataala passalenna Yéhuda sibawa Yérusalém iya natarimaé Yésaya ana’ Amos:
2Ri esso-esso mangoloé bulu-bulu onronna Bolana PUWANGNGE maccaloli’i matanré sibawa tettong lempu ri tompo’na sining bulué sibawa sining bulu-bulué. Sininna bangsaé mattinro-tinrosengngi lao kuwaro,
3makkeda manengngi mennang, "Laono mai taénré ri Bulu-buluna PUWANGNGE, ri bolana Allataalana Israélié. Nappagguruwangngi matu lao ri idi aga iya harusu’é tapogau’. Taccowériwi matu lalen-Na, saba’ pappagguruwanna PUWANGNGE poléi ri Yérusalém, mabbicarai polé ri Sion."
4Mangadélé’i matu ri yelle’na bangsa-bangsaé, sibawa pettuiwi parakaraé ri yelle’na suku-suku bangsaé. Rilanroi matu peddangngé mancaji rakkala, sibawa bessié ripancaji mendo. Dé’na nasisullé sigasa bangsa-bangsaé, dé’to nasadiya-sadiya maélo mammusu.
5Eh, wija-wijanna Yakub, laono mai tajoppa ri laleng tajanna PUWANGNGE!
6Oh Allataala, Musalaini umma’-Mu, wija-wijanna Yakub! Rimakkuwannanaro kégi-kégi ri wanuwaéwé pakéi tauwé paddisengeng mappalennye-lennye iya assalennaé poléi ri alau sibawa polé ri Filistin. Sining tauwé naturui ade abiyasang laingngé.
7Wanuwanna pennoi péra’ sibawa ulaweng, sibawa waramparanna dé’ paggangkanna. Maéga senna anyaranna, sibawa tenribilang jumellana karétana.
8Kégi-kégi engka barahala, sibawa massompai mennang dato-dato ébbuna muto mennang.
9Tungke tau ripakatunai matu sibawa ripakariyawa. Aja’ muwaddampengengngi mennang oh PUWANG!
10Muttama’i matu mennang ri laleng gowa-gowaé ri bulu-bulu karangngé, iyaré’ga kali kalebbong ri laleng tanaé kuwammengngi naleppe polé ri caina PUWANGNGE sibawa polé ri akuwasan-Na iya malebbié.
11Tau matempoé ripakariyawai matu sibawa tau maboroé ripatunru’i. Banna PUWANGNGE bawang ripakaraja.
12Iyaro essoé PUWANG Iya Pommakuwasaé napakariyawa manengngi matu iya pakatanrééngngi aléna sibawa hukkung manengngi iya maboroé.
13Sining aju camara iya matanré ri Libanon sibawa sininna aju battowaé ri Basan ripaccappui matu.
14Sining bulué sibawa bulu-bulu iya magelloé riparatai matu.
15Sining manara iya matanré sibawa témbo-témbo bénténna riruttungngi matu.
16Sining kappala iya kaminang maloppoé sibawa kaminang magelloé ripatallemme’i matu.
17Tau matempoé ripakariyawai matu, sibawa tau maboroé ripatunru’i. Banna Aléna PUWANGNGE iya ripakarajaé.
18Teddéng sisengngi matu sining barahalaé.
19Wettunna PUWANGNGE tokkong sibawa gottangngi linoé, muttama’i matu tauwé ri laleng gowa-gowaé ri bulu-bulu karangngé iyaré’ga kali kalebbong ri laleng tanaé kuwammengngi naleppe polé ri caina PUWANGNGE sibawa polé ri akuwasan-Na iya malebbié. Rékko narapini iyaro essoé, sining barahala péra’é sibawa ulaweng iya naébbué mennang sibawa nasompaéro nasalai bawammi matu makkuwaro untu’ balawoé sibawa panningngé.
20(2:19)
21(2:19)
22Jaji, aja’ mumamménasa ri tolino iya dé’é namannennungeng, saba’ dé’ angke’na.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk unk bug_Latn